
N-am înțeles niciodată de ce cazurile grave de corupţie care implică politicienii occidentali 


trec pe la noi complet neobservate. 


De câteva zile, America e zguduită de noile revelații privind cercul infam al miliardarul 
Jeffrey Epstein, mort în închisoare după ce a fost acuzat de constrângere, viol, trafic de 


carne vie și folosirea serviciilor sexuale ale unor fete cu vârste cuprinse între 12 și 17 ani. 


Dosarul de pedofilie îl atinge direct pe Bill Clinton, politicianul care, după afacerea Monica 
Lewinsky, a continuat să folosească avionul Lolita Express pentru a face zeci vizite pe insula 
privată a lui Epstein (uneori incognito, alteori însoțit de garda de protecție asigurată oricărui 
fost Președinte de Serviciile Secrete). 


Aflăm acum faptul că fizicianul Stephen Hawking participa și el la orgii și că prinţul Andrew, 
duce de York, n-a fost deloc străin de vampirismul sexual al unei elite bolnave. 


Oriunde și oricând, exploatarea copiilor este impardonabilă. M-aș bucura ca odiosul conclav 
al perverșilor să fie expus de procurori și condamnat de judecători. 


Pentru cazurile de pedofilie, pedepsele din Codul Penal ar trebui înăsprite și la noi. 


Batjocorirea celor inocenți și fără apărare este urâciune în faţa lui Dumnezeu. 


Cunoscătorii vieţii politice occidentale n-au uitat scandalul de la Westminster, Londra, de la 
începutul anilor 1980. Parlamentarul Geoffrey Dickens a întocmit atunci un dosar despre 

Semnul decadenţei oricărei societăți este toleranța arătată pentru păcatele împotriva firii. 
Gândiţi-vă la cultura incestului din palatul lui Caligula. Victimele acestui scelerat? Surorile 
Agrippina, Drusilla și Livilla. 


N-a fost singurul împărat care a transformat Roma într-un bordel puturos. Depravarea nu i- 


a ocolit nici pe Nero, Commodus, Heliogabalus sau chiar Hadrian (care și-a zeificat iubitul). 


Ce prevestește abisul căderilor morale comise de conducători? Prăbușirea întregului 
eșafodaj politic și economic al unei foste civilizații creștine. 


https://mihailneamtu.eu/bill-clinton-epstein-fete/ 


